CELEX: 62020TN0220R(01)
Language: hu
Date: 2020-07-27 00:00:00
Title: A T-220/20. sz. ügyre vonatkozóan a Hivatalos Lapban megjelent közlemény helyesbítése (HL C 201., 2020.6.15.)

27.7.2020   
            
            
               HU
            
            
               Az Európai Unió Hivatalos Lapja
            
            
               C 247/49
            
         
      A T-220/20. sz. ügyre vonatkozóan a Hivatalos Lapban megjelent közlemény helyesbítése
      (
            Az Európai Unió Hivatalos Lapja C 201., 2020. június 15.
         )
      (2020/C 247/67)
      A T-220/20. sz., JL kontra Bizottság ügyben a Hivatalos Lapban közzétett közlemény helyesen:
      
         
            „2020. április 16-án benyújtott kereset – Kerstens kontra Bizottság
            (T-220/20. sz. ügy)
            (2020/C 201/57)
            Az eljárás nyelve: francia
            
               Felek
            
            
               Felperes: Petrus Kerstens (La Forclaz, Svájc) (képviselő: C. Mourato ügyvéd)
            
               Alperes: Európai Bizottság
            
               Kérelmek
            
            A felperes azt kéri, hogy a Törvényszék:
            
                        —
                     
                     
                        semmisítse meg az Európai Bizottság (kinevezésre jogosult hatóság) 2019. július 11-i, a felpereshez figyelmeztetést intéző határozatát;
                     
                  
                        —
                     
                     
                        semmisítse meg az Európai Bizottság (kinevezésre jogosult hatóság) 2017. március 27-i, a [bizalmas] (1) ügy folytatásáról szóló határozatot;
                     
                  
                        —
                     
                     
                        ítéljen meg felperesnek 30 000 euro kártérítést rendkívüli nem vagyoni kártérítés címén, melyet a Bizottságnak kell megfizetnie;
                     
                  
                        —
                     
                     
                        a Törvényszék eljárási szabályzatának 134. cikke alapján az alperest kötelezze az eljárási költségek viselésére.
                     
                  
               Jogalapok és fontosabb érvek
            
            Keresete alátámasztása érdekében a felperes négy jogalapra hivatkozik.
            
                     
                        1.
                     
                     
                        Az első jogalap az EUMSZ 266. cikk megsértésére vonatkozik, vagyis a Törvényszék által hozott megsemmisítési ítélet végrehajtásaként hozott intézkedések nem megfelelő jellegére, valamint a ne bis in idem elvének megsértésére.
                     
                  
                     
                        2.
                     
                     
                        A második jogalap az EUMSZ 266. cikk megsértésére, a megfelelő ügyintézés elvének, így az ügyek pártatlan és méltányos intézésére vonatkozó kötelezettség megsértésére, az ártatlanság vélelmének megsértésére, valamint a védelemhez való jog megsértésére vonatkozik.
                     
                  
                     
                        3.
                     
                     
                        A harmadik jogalap az EUMSZ 266. cikk megsértésére, az igazgatási vizsgálatokra és a fegyelmi eljárásra alkalmazandó eljárási szabályok megsértésére, valamint az indokolási kötelezettség megsértésére vonatkozik.
                     
                  
                     
                        4.
                     
                     
                        A negyedik jogalap a fent hivatkozott jogsértések miatti rendkívüli kártérítés megítélésére vonatkozik.”
                     
                  
      
      
         (1)  Kitakart bizalmas adatok.